CELEX: 62020CN0044
Language: da
Date: 2020-01-27 00:00:00
Title: Sag C-44/20: Anmodning om præjudiciel afgørelse indgivet af Consiglio di Stato (Italien) den 27. januar 2020 — Autorità di Regolazione per Energia Reti e Ambiente (ARERA) mod PC og RE

11.5.2020   
            
            
               DA
            
            
               Den Europæiske Unions Tidende
            
            
               C 161/29
            
         
      Anmodning om præjudiciel afgørelse indgivet af Consiglio di Stato (Italien) den 27. januar 2020 — Autorità di Regolazione per Energia Reti e Ambiente (ARERA) mod PC og RE
      (Sag C-44/20)
      (2020/C 161/38)
      Processprog: italiensk
      
         Den forelæggende ret
      
      Consiglio di Stato
      
         Parter i hovedsagen
      
      
         Appellant: Autorità di Regolazione per Energia Reti e Ambiente (ARERA)
      
         Indstævnte: PC og RE
      
         Præjudicielle spørgsmål
      
      
                  a)
               
               
                  Skal § 4 i rammeaftalen vedrørende tidsbegrænset ansættelse, der blev indgået den 18. marts 1999, og som er knyttet som bilag til Rådets direktiv 1999/70/EF af 28. juni 1999 (1), fortolkes således, at de tjenesteperioder i myndigheden, som en person med tidsbegrænset ansættelse har tilbagelagt med identiske arbejdsopgaver som en fastansat indplaceret i tilsvarende tjenestegrad i den samme myndighed, skal vurderes for at fastlægge ancienniteten, selv om fastansættelsen finder sted efter en almindelig udvælgelsesprøve og til trods for, at særtrækkene i udvælgelsesproceduren som anført i begrundelsen bevirker en fuldstændig fornyelse af ansættelsesforholdet og indgåelsen — efter den af deltageren i udvælgelsesproceduren accepterede opløsning af det foregående ansættelsesforhold — af et nyt ansættelsesforhold, som er kendetegnet ved en myndighedsakt om indplacering samt særlige forpligtelser og særlig øget stabilitet?
               
            
                  b)
               
               
                  Såfremt spørgsmål a) besvares bekræftende: Skal ancienniteten anerkendes fuldstændigt, eller foreligger der objektive forhold, som henset til de ovennævnte særtræk kan begrunde differentierede kriterier for anerkendelse i forhold til fuldstændig anerkendelse?
               
            
                  c)
               
               
                  Hvis spørgsmål b) besvares benægtende: På grundlag af hvilke kriterier skal ancienniteten vurderes for at undgå diskriminering?
               
            
         (1)  Rådets direktiv 1999/70/EF af 28.6.1999 om rammeaftalen vedrørende tidsbegrænset ansættelse, der er indgået af EFS, UNICE og CEEP (EFT 1999, L 175, s. 43).